O‘zbekistonda koronavirusga chalinganlar soni 2950 nafarga yetdi

O‘zbekistonda 21-may soat 10:00 holatiga ko‘ra koronavirus infeksiyasi qayd etilganlar soni 11 kishiga ko‘payib, 2950 nafarni tashkil qilmoqda, deya xabar bermoqda Sog‘liqni saqlash vazirligi.
Aniqlangan yangi kasallanish holatlarining 6 nafari oldindan karantinda bo‘lgan fuqarolar, 5 nafari xorijdan kelgan shaxslar (barchasi xalqaro yuk tashuvchi avtomashina haydovchisi) orasidan qayd etildi.
O‘zbekistonda 2372 nafar koronavirus infeksiyasiga chalingan fuqarolar butunlay sog‘aydi. Hozirda mamlakat bo‘yicha 565 nafar bemor davolanmoqda. Qayd etishlaricha, ulardan 5 nafarining ahvoli og‘ir.